
  Republika Hrvatska
Trgovački sud u Osijeku
 Osijek, Zagrebačka 2

U  I M E  R E P U B L I K E  H R V A T S K E

R J E Š E N J E

Trgovački sud u Osijeku, po stečajnoj sutkinji Nadi Roso, u stečajnom predmetu dužnika MAGOS d.o.o. Popovec, Varaždinska 61, 10360 Sesvete, OIB: 03165894182, dana 31. prosinca 2018. g.,

r i j e š i o    j e :


1. Nastavlja se skraćeni stečajni postupak nad dužnikom MAGOS d.o.o. Popovec, Varaždinska 61, 10360 Sesvete, OIB: 03165894182 prekinut pravomoćnim Rješenjem Trgovačkog suda u Osijeku od broj 6 St-297/17-2 od 13. veljače 2017. g.
	
2. ODBACUJE SE prijedlog predlagatelja Financijske agencije Regionalni centar Zagreb, za pokretanje skraćenog stečajnog postupka  nad dužnikom MAGOS d.o.o. Popovec, Varaždinska 61, 10360 Sesvete, OIB: 03165894182 od 10.11.2016. g. kao nedopušten.

	
Obrazloženje

	
Predlagatelj FINA Regionalni centar Zagreb dana 10. studenog 2016. g. podnijela je  prijedlog za otvaranje skraćenog stečajnog postupka nad dužnikom MAGOS d.o.o. Popovec, Varaždinska 61, 10360 Sesvete, OIB: 03165894182, budući da dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana na dan 8.11.2016. g. u ukupnom iznosu od 1.427.807,03 kn te da nema zaposlenih slijedom čega postoje razlozi za provedbu skraćenog stečajnog postupka. 
	
Pravomoćnim rješenjem Trgovačkog suda u Osijeku 6 St-297/17-2 od 13. veljače 2017. g. određen je prekid postupka u ovoj pravnoj stvari, te je određeno da će se postupak nastaviti ako prvi, ranije podneseni prijedlog za otvaranje stečajnog postupka nad dužnikom bude pravomoćno odbačen ili odbijen, a ako povodom prvog zaprimljenog prijedloga kod Trgovačkog suda u Osijeku Stalna služba Slavonski Brod poslovni broj 2 St-1350/16 koji je ustupljen Trgovačkom sudu u Zagrebu pod poslovnim brojem 85 St-1095/17, sud pravomoćno otvori stečajni postupak nad dužnikom, odbacit će se svi kasnije zaprimljeni prijedlozi za otvaranje stečaja. 

	Uvidom u stečajni upisnik Trgovačkog suda u Zagrebu utvrđeno je da je pravomoćnim Rješenjem poslovni broj 85 St-1095/17 od 15. ožujka 2018. g. otvoren  stečajni postupak nad dužnikom te je valjalo riješiti kao u izreci ovoga Rješenja.

Ovo iz razloga, što je stečajni postupak  generalne ovrhe koji se vodi nad ukupnom imovinom stečajnog dužnika, a stečajnom zapljenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. 
	 


	U Osijeku  31. prosinca 2018. g.



Zapisničar
Danijela Sekulić
                                                                                                       STEČAJNA SUTKINJA
								                 Nada Roso


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA:
1. e-ogl. pl.
2. FINA
3. RNDN - odbacivanjem
4. kal. 31.1.

